Diari Oficial de la Generalitat Valenciana


Sumari del DOGV 3266, del 17-06-1998 (1998/5032)

DECRET 66/1998, de 26 de maig, del Govern Valencià, pel qual accepta la cessió gratuïta de la propietat de tres solars situats al carrer Antonio Balaguer, d'Orihuela, destinats a la construcció d'un edifici multiús, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/26/66/dof/vci/html**

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5032


Data del document
:   26-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 66/1998, de 26 de maig, del Govern Valencià, pel qual accepta la cessió gratuïta de la propietat de tres solars situats al carrer Antonio Balaguer, d'Orihuela, destinats a la construcció d'un edifici multiús, realitzada per l'ajuntament d'aquest municipi. [1998/X5032]
  
Per tal de complir el que disposa la clàusula tercera del conveni subscrit amb data 9 de setembre de 1996, entre l'Ajuntament d'Orihuela i la Generalitat Valenciana, a través de les conselleries d'Agricultura, Pesca i Alimentació i d'Obres Públiques, Urbanisme i Transports, destinat al finançament i la construcció en aquesta població d'un edifici multiús, l'Ajuntament d'Orihuela, mitjançant Acord plenari adoptat el dia 30 d'octubre de 1997, ha cedit gratuïtament a la Generalitat Valenciana tres solars situats al carrer Antonio Balaguer d'aquest municipi.
  
La cessió es realitza amb la finalitat determinant que s'hi construïsca un edifici administratiu multiús de servei públic.
  
Per la Conselleria d'Economia, Hisenda i Administració Pública, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià en la reunió del dia 26 de maig de 1998,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament d'Orihuela de tres solars situats al carrer Antonio Balaguer d'aquesta població la descripció del qual és la següent:
  
a) Solar de seixanta-cinc metres quadrats, situat al carrer Antonio Balaguer, número 1, d'Orihuela, procedent per demolició de la casa assenyalada amb els núm. 1 i 3 de la plaça de Abastos, que confronta: nord, sud i est, amb altres solars propietat de l'Ajuntament d'Orihuela, i est, amb el carrer Antonio Balaguer. Consta inscrit en el Registre de la Propietat d'Orihuela al tom 780, llibre 600, foli 70, finca 870, inscripció 4ª.
  
b) Solar de cent dotze metres quadrats, situat al carrer Antonio Balaguer, número 3, d'Orihuela, procedent per demolició de la finca urbana assenyalada amb els números 2, 4 i 6 de la plaça de Abastos, que confronta: nord, amb un altre solar de l'ajuntament; sud, travessia d'Antonio Balaguer; oest, carrer Antonio Balaguer, i est, solars de l'ajuntament. Consta inscrit en el Registre de la Propietat d'Orihuela al tom 1738, llibre 1297, foli 25, finca 9497, inscripció 4ª.
  
c) Solar de setanta metres i cinquanta-cinc decímetres quadrats, situat a la travessia Antonio Balaguer, número 1, d'Orihuela, que confronta: dreta entrant i fons, amb terrenys de l'ajuntament; esquerra, travessia de la plaça de la Fruita o d'Abastos (avui carrer Antonio Balaguer) al carrer del Río. Consta inscrit en el Registre de la Propietat d'Orihuela al tom 1088, llibre 842, foli 26, finca 20417, inscripció 4ª.
  
Article 2
  
La cessió gratuïta efectuada per l'Ajuntament d'Orihuela es fa amb la condició de construir en l'immoble un edifici multiús de servei públic.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 26 de maig de 1998.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI